
ОБЯВА
Средно училище“ Асен Златаров“ е партньор по проект „Учители в действие“, договор № BG05M2OP001-3.017-0006 по ОП НОИР. 
Във връзка с изпълнение на дейност 1-„Диагностика и изготвяне на инструменти за стратегическо и оперативно действие за работа в мултикултурна среда на училищата-партньори“, училището обявява следната позиции:

Координатор по Дейност 1 на проекта със следните ангажименти:
· връзка между експертите, директора на училището, педагозите, родителите и други заинтересовани лица от района, като РУО, НПО и др.

· предоставяне необходимите документи и информация на експертите, необходими за изготвянето на инструментите за за стратегическо и оперативно действие за работа в мултикултурна среда

· организиране на 2 срещи в училище за даване на коментари, обсъждане и допълване на първи и втори вариант на изготвените документи, на които ще присъства целият педагогически състав на училището - присъствено или онлайн.

· участва активно с мнение, коментари и бележки в изготвянето на инструменти за стратегическо и оперативно действие за работа в мултикултурна среда

Обща информация за проекта 
Основната цел на проект „Учители в действие“ е повишаване на професионалните компетентности на 204 педагогически специалисти от 8 училища-партньори за ефективна работа в мултикултурна среда в основна, средна, гимназиална и професионална степен, чрез прилагане на цялостен стратегически и обучителен подход. 

Целите на проекта ще бъдат реализирани чрез изпълнението на следните дейности: 

1. Диагностика на ситуацията в мултикултурната среда във всяко училище, конкретизиране съдържанието на обученията по дейност 2 и 3 и разработване инструменти за устойчиво и ефективно развитие в мултикултурна среда 

2. Организиране на 45 краткосрочни обучения за работа в мултикултурна образователна среда, които завършват с присъждане на квалификационни кредити по следните теми: 

· Изграждане на практически умения за работа в мултикултурна среда 

· Емоционална устойчивост на преподавателите при работа в мултикултурна среда

· Компетентностен модел на преподаване в мултикултурна среда 

3. Организиране на 41 краткосрочни обучения за работа в мултикултурна образователна среда, които не завършват с присъждане на квалификационни кредити  по следните теми: 

· Игрови модели за изучаване на български език от деца, чиито майчин език е различен от българския 

· Мотивационни техники за изграждането и поддържането на вътрешна мотивация при работа в мултикултурна среда 

· Коучинг и професионално насочване на застрашени от отпадане ученици в мултикултурна среда 

· Създаване и управление на екипи за съвместно решаване на проблеми в мултикултурна среда 

Проектът включва и дейности по управление и публичност на резултатите и предвижда спазването на всички принципи за добро и ефективно управление на проекти, финансирани от ЕС, устойчивост и хоризонтални принципи.
Информация за дейността

Диагностика на ситуацията в мултикултурната среда във всяко училище, конкретизиране съдържанието на обученията по дейност 2 и 3 и разработване инструменти за устойчиво и ефективно развитие в мултикултурна среда 

Целите на тази дейност са:

· да се оценят постиженията на педагогическите специалисти в работата им с учениците, родителите и всички заинтересованите страни 

· да се идентифицират нуждите на партньорите по проекта от подобряване на работата в мултикултурна среда, вкл.да се отрази и необходимостта от образователни медиатори  

· да се анализират потребностите от обучение, да се предложи план и програма за провеждане на обучения за работа в мултикултурна среда на партниращите по проекта училища

· да се разработят или актуализират инструменти за стратегическо и оперативно действие в мултикултурна среда според идентифицираните нужди. 
На база на информацията от предварителното проучване, тази дейност ще включва две под-дейности: 
1. Диагностика на ситуацията, чрез която: 
- ще се направи оценка на работата на образователната институция и взаимодействието й с всички заинтересовани страни - педагогическите специалисти, учениците, родителите и с децата, представителите на маргинализирани общности, на училищното настоятелство и др.;
 - ще се идентифицират нуждите на училищата – партньори за подобряване на работата в мултикултурна среда, от гледна точка на всички заинтересовани страни; 
- ще се установят потребностите от обучение и ще се създаде план за провеждане на обучения за работа в мултикултурна среда на целевата група; получените резултати пряко ще се отразят в програмата за обучение на ПС по Дейност 2 и 3 на проекта; 
- ще се установи ефективността и приноса на образователните медиатори във функционирането на мултикултурната среда - в училищата, където ги има, както и ще се прдложат стратегии за подобряване на работата им. 
Там, където няма образователни медиатори, ще се идентифицира нуждата от тях, начините и средствата за обезпечаването им, и ще се предложат подходи за работа с тях. 
2. Съвместно разработване на инструменти за устойчиво развитие и ефективен учебен процес в мултикултурна среда. 
За всяко училище тази поддейност ще включва: 
а) изготвяне на инструмент (въпросник) за вътрешна диагностика 
б) изготвяне на стратегия и план за действие – на стратегическо и оперативно ниво за всяко училище-партньор на база диагностиката и което включва изграждане на визия, водещи принципи, формулиране на конкретни цели и подробен план за действие, определяне на очаквани конкретни резултати и съответната времева рамка, очаквани рискове и план за преодоляването им, както и индикатори, по които ще се мери успеха на стратегияга . 
В училищата, в които има изготвени стратегии, те ще бъдат актуализирани и изградени по единен стандарт 
в) инструмент за мониторинг и измерване на резултатите за повишаване на съзнателността в процеса на работа в мултикултурна среда.
В резултат, трябва да бъдат представени за обсъждане и одобрени от ръководителя на проекта и ръководството на училищата 8 анализа, 8 стратегии и оперативни планове за действие и 8 инструмента за мониторинг и оценка на изпълнението.
Моля, заинтересованите лица да изпратят автобиографии, не по-късно от 26.март 2021 г. на електронна поща ??????. С избраните кандидати ще бъде сключен втори трудов договор.
Одобрените кандидати ще бъдат поканени на интервю на  29. 03. 2021, при спазване на всички противоепидемични мерки, или по скайп, по предварително съгласуван график.
Очаквано начало на ангажимента - 31 март 2021г.

